SIRI เปิดตัว 2 โครงการ “เดอะสแตนดาร์ด” พร้อมกางแผนขยายโรงแรมทั่วโลกครบ 20 แห่งใน 5 ปี
SIRI เปิดตัว 2 โครงการ “เดอะสแตนดาร์ด” แห่งแรกในไทย กางแผนขยายโรงแรมทั่วโลกครบ 20 แห่งใน 5 ปี
6 พ.ย. 2561

นายอภิชาติ จูตระกูล ประธานอำนวยการ บริษัท แสนสิริ จำกัด (มหาชน) หรือ SIRI เปิดเผยว่า บริษัทฯ เปิดตัวโรงแรมเดอะสแตนดาร์ด (The Standard Hotel) และสแตนดาร์ด เรซิเดนซ์  (Standard Residences) ในประเทศไทยอันเป็นส่วนหนึ่งของแผนการขยายสาขาทั่วโลก พร้อมเปิดตัว One Night แอพพลิเคชั่นจองโรงแรมภายในวันเดียวกับที่พัก ซึ่งขยายขอบข่ายการบริการสู่เอเชียเป็นครั้งแรก ที่กรุงเทพฯ เพื่อต่อยอดหลังการประกาศวิสัยทัศน์ในการก้าวสู่ธุรกิจโรงแรม เทคโนโลยี และไลฟ์ สไตล์ระดับโลก ผ่านการลงทุนมูลค่า 80 ล้านดอลลาร์ หรือ 2,640 ล้านบาท
โดย The Standard International ตั้งเป้าขยายสาขาโรงแรมทั่วโลกเพิ่มขึ้น 2  เท่า จาก 5 สาขาในปัจจุบันเป็น 10  สาขาภายใน 1 ปี และขยายเพิ่ม 2 เท่าอีกครั้งเป็น 20 สาขาภายใน 5 ปี ขณะที่ One Night เริ่มรุกสู่ตลาดเอเชียซึ่งมีศักยภาพการเติบโตทางธุรกิจสูง โดยเริ่มเปิดให้บริการที่กรุงเทพฯ แล้วเป็นแห่งแรก